Συζήτηση:Πρωτάθλημα πετοσφαίρισης Α' εθνικής κατηγορίας ανδρών 1985-1986

message: Η τελική βαθμολογία που παρουσιάζει η Ηχώ στο εξής φύλλο (Δευτέρα 19 Μαΐου 1986, σελίδα 7) είναι λανθασμένη. Έψαξα και βρήκα όλα τα αποτελέσματα, ο Παναθηναϊκός έχει μόνο μία ήττα και όχι 3, ο Ολυμπιακός 2 και όχι 4, ο Άρης έχει 4 και όχι 6 και πάει λέγοντας. Επίσης έβγαλα και τον πραγματικό αριθμό των κερδισμένων και χαμένων σετ για κάθε ομάδα, αφού κι εκεί υπήρχαν μικρολαθάκια. Τώρα ο πίνακας είναι κατά 99,9% σωστός.
Όσον αφορά το πως έκανε το λάθος η Ηχώ, το βρήκα και αυτό. Εδώ είναι η 17η αγωνιστική (Δευτέρα 3 Μαρτίου 1986, σελίδα 2.). Μετά από 17 αγώνες λοιπόν, ο ΠΑΟ και ο ΟΣΦΠ είχαν από 33 βαθμούς, δηλαδή μόνο 1 ήττα. Εδώ είναι η 18η αγωνιστική (Πέμπτη 6 Μαρτίου 1986, σελίδα 6 δεξιά). Ο ΠΑΟ και ο ΟΣΦΠ κέρδισαν και φυσικά έφτασαν τους 35 βαθμούς σε 18 αγώνες. Κι εδώ γίνεται το λάθος, στην 19η αγωνιστική (Δευτέρα 21 Απριλιου, σελίδα 2 κάτω αριστερά.). Ο ΠΑΟ και ο ΟΣΦΠ κερδίζουν ξανά και φτάνουν τους 37 βαθμούς σε 19 αγώνες. Όχι όμως, σύμφωνα με την Ηχώ, έχουν και πάλι 35 βαθμούς σε 19 αγώνες. Αυτό είναι λοιπόν το λάθος στη βαθμολογία, το οποίο δεν διορθώθηκε στα επόμενα φύλλα της Ηχους. Εστίασα μόνο σε ΠΑΟ και ΟΣΦΠ, αλλά αν παρατηρήσει κανείς τη βαθμολογία όλων των ομάδων σ΄αυτές τις 3 αγωνιστικές για τις οποίες έκανα λόγο, καταλαβαίνει ότι η 18η αγωνιστική έχει παραληφθεί, σαν να μην έγινε ποτέ. Δεν ξέρω από που την έπαιρναν τη βαθμολογία τότε. Προφανώς την έβγαζαν μόνοι τους (αυτό θα εξηγούσε και τα μικρολαθάκια στα σετ των ομάδων), και ξέχασαν να προσθέσουν τα αποτελέσματα της 18ης αγωνιστικής στο αρχείο που κρατούσαν. Αυτά τα ολίγα.--Pakalos 17:48, 10 Μαρτίου 2011 (UTC)
replies: text: Σύμφωνα με το βιβλίο του Γιώργου Στεφανή «Αλμανάκ Βόλεϊ 2007» (Έκδοση ΑΠΕ - ΜΠΕ 2007, ISSN 1791-0870, σελίδα 82), η κατάταξη είναι διαφορετική για τις θέσεις 7 έως 9 (τριπλή ισοβαθμία), όπου 7ος δίνεται ο Πανελλήνιος, 8η η Ορεστιάδα και 9ος ο Εθνικός Αλεξανδρούπολης. Δεν ξέρω αν στην ισοβαθμία υπολογιζόταν ο καλύτερος συντελεστής σετ ή τα μεταξύ των ομάδων που ισοβάθμησαν αποτελέσματα.

text: Σύμφωνα με το βιβλίο του Κώστα Διγκαβέ «Αλμανάκ 1987» (Έκδοση Μαλλιάρης - Παιδεία, Θεσσαλονίκη 1987, σελίδα 457), δίνεται η ίδια ακριβώς κατάταξη με το παραπάνω βιβλίο στις θέσεις 7 έως 9. Στο σύνολο των σετ, στον Πανελλήνιο δίνει 36-49 (αντί 35-49 που υπάρχει στο άρθρο) και στον Ιωνικό Ν.Φ. δίνει 25-54 (αντί 25-53 που υπάρχει στο άρθρο). Όλα τα υπόλοιπα στοιχεία είναι απολύτως σωστά. Dimitrisss 19:13, 10 Μαρτίου 2011 (UTC)
replies: text: :Τα σετ τα έβγαλα μόνος μου, οπότε πρέπει να έκανα κάποια λάθη. Αν όντως ο Πανελλήνιος έχει 36-49, τότε ξεπερνά την Ορεστιάδα, καθώς στην ισοβαθμία μετράνε μόνο τα σετ. Εγω όμως έβγαλα τον ίδιο αριθμό κερδισμένων και χαμένων σετ και για τους 2 (35-49), γι' αυτο κοίταξα τα μεταξύ τους παιχνιδία. Είχαν από μία νίκη με 3-0, αλλά η Ορεστιάδα είχε κερδίσει περισσότερους πόντους γι' αυτό την έβαλα 7η.

text: :Βρήκα το δικό μου λάθος. 21η αγωνιστική Πέμπτη 15 Μαΐου σελίδα 4. Ο αγώνας Ιωνικός ΝΦ-Πανελλήνιος. Ως τελικό σκορ δίνεται το 3-2, αλλά αναφέρει μόνο 4 σετ (10-15, 15-7, 15-10, 15-2), και το κράτησα ως 3-1, θεωρώντας αυτό το 2 ως τυπογραφικό λαθος ή κάτι τέτοιο. Με το 3-2, τα σετ γίνονται όπως ακριβώς τα αναφέρει η πηγή σου, και η κατάταξη βέβαια αλλάζει. Τελοσπάντων.--Pakalos 12:31, 11 Μαρτίου 2011 (UTC)
thread_title:  Λάθος της Ηχούς